b'\n_START_ARTICLE_\nGorenjska statisti\xc4\x8dna regija\n_START_PARAGRAPH_\nGorenjska statisti\xc4\x8dna regija je ena od dvanajstih statisti\xc4\x8dnih regij Slovenije.\n_START_SECTION_\nGorenjska statisti\xc4\x8dna regija v besedi\n_START_PARAGRAPH_\nTa regija je skoraj v celoti alpska in deloma za\xc5\xa1\xc4\x8ditena kot narodni park. Njena zna\xc4\x8dilnost so visoke gore, med katerimi je najvi\xc5\xa1ji Triglav, simbol slovenstva. Najve\xc4\x8dje urbano in gospodarsko sredi\xc5\xa1\xc4\x8de je mesto Kranj. Razgiban relief in podnebje sta dobra osnova za turisti\xc4\x8dno dejavnost._NEWLINE_V gorenjski statisti\xc4\x8dni regiji je v 2016 \xc5\xbeivelo 10\xc2\xa0% prebivalcev Slovenije. Ta regija je izstopala po najvi\xc5\xa1jem dele\xc5\xbeu prebivalcev, starih 0\xe2\x80\x9314 let (15,8\xc2\xa0%). Naravni prirast v tej regiji je bil med najvi\xc5\xa1jimi (1,6 na 1.000 prebivalcev), selitveni prirast pa je bil negativen (\xe2\x80\x931,8 na 1.000 prebivalcev). Po dele\xc5\xbeu prebivalcev z vi\xc5\xa1je\xc5\xa1olsko ali visoko\xc5\xa1olsko izobrazbo (29\xc2\xa0%) je bila med preostalimi regijami druga. Stopnja brezposelnosti je bila v 2016 v tej regiji druga najni\xc5\xbeja (6,1\xc2\xa0%). Povpre\xc4\x8dna mese\xc4\x8dna neto pla\xc4\x8da je bila malo pod slovenskim povpre\xc4\x8djem (1.025 EUR). \xc2\xa0 Prebivalci te regije so bili v 2016 med najbolj zadovoljnimi, splo\xc5\xa1no zadovoljstvo z \xc5\xbeivljenjem so ocenili z oceno 7,3 (od 10)._NEWLINE_V regiji je delovalo skoraj 19.500 podjetij, v njih je delalo skoraj 71.400 oseb. Hitrorasto\xc4\x8dih\xc2\xa0 podjetij je bilo 67 ali 8\xc2\xa0% med vsemi hitrorasto\xc4\x8dimi podjetji v Sloveniji. BDP na prebivalca je v 2016 zna\xc5\xa1al 17.269 EUR, kar je bilo manj od slovenskega povpre\xc4\x8dja. Ta regija je bila v 2016 prva po \xc5\xa1tevilu turisti\xc4\x8dnih le\xc5\xbei\xc5\xa1\xc4\x8d (bilo jih je ve\xc4\x8d kot 28.600 ali 22\xc2\xa0% vseh v Sloveniji). V tem letu so tukaj na\xc5\xa1teli ve\xc4\x8d kot 2,2 milijona turisti\xc4\x8dnih preno\xc4\x8ditev. V tej regiji so tuji turisti ustvarili najve\xc4\x8d preno\xc4\x8ditev \xc2\xa0(24\xc2\xa0%). V tej regiji so v 2016 prispevali skoraj 8\xc2\xa0% investicij v varstvo okolja. Ta regija je bila prva tudi po dele\xc5\xbeu lo\xc4\x8deno zbranih komunalnih odpadkov (74\xc2\xa0%). Prva je bila tudi po koli\xc4\x8dini vode, dobavljeni gospodinjstvom iz javnega vodovoda (45 m\xc2\xb3 na prebivalca).\n_START_SECTION_\nGorenjska statisti\xc4\x8dna regija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=349&tag=2979&cba=2.2,2.9,3,4.9,5,6.9,7,7.2&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.119944&lng=14.81533300000001&show_west=1&iframe=1"_NEWLINE_Vir: Statisti\xc4\x8dni urad Republike Slovenije'